Publication: Magyar Közlöny
Issue: MK-2004-35 (Year: 2004, Number: 35)
Era: 2004-2010
Section: ellentétes tartalmú szabályozás anyagi alkotmányellenességhez vezet [35/1991. (VI. 20.) AB határozat, ABH
Paragraph Index: 189

(1) bekezdésébe és a 77. § (2) bekezdésébe ütközik. Az indítványozó szerint az a rendelkezés, mely szerint a hivatásos állomány tagja a jogszabálysértõ parancsot nem tagadhatja meg, törvényesíti a jogsértést, holott az Alkotmánybíróság több határozatában, így az 56/1991. (XI. 8.) AB határozatában (ABH 1991, 454., 456.), azt a — jogállamiságból következõ — követelményt fogalmazta meg a közhatalmi szervek tevékenységével szemben, hogy azoknak a jog által meghatározott keretek között kell kifejteniük tevékenységüket. A jogszabálysértõ parancs végrehajtásának a kötelezettsége a jog magatartást befolyásoló funkciója folytán a lakosság széles rétegei felé is negatív üzenetet közvetít. Álláspontjának alátámasztására utal az ENSZ által a rendészeti tisztviselõk számára kiadott etikai kódexre, mely szerint a tisztviselõknek tiszteletben kell tartaniuk a jogot, az Európa Tanács Parlamenti Közgyûlésének 690. számú határozatára, mely szerint a rendõrnek végre kell hajtania az elöljárója által szabályszerûen kiadott parancsot, tartózkodnia kell azonban az olyan parancs végrehajtásától, melyrõl tudja, vagy tudnia kell, hogy jogellenes. Az indítványozó nem vitatja, hogy — fõ- 2004/35. szám ként az ország katonai védelme során — adódhatnak olyan helyzetek, amikor a parancs végrehajtásának halogatása jogellenességére hivatkozással semmiképpen nem megengedhetõ, nézete szerint azonban a Hszt. azzal, hogy a parancs címzettjét feljogosítja az általa jogellenesnek tartott parancs írásba foglalásának megkövetelésére ahhoz, hogy a parancsot végrehajtsa, éppen a kívánatossal ellentétes hatást éri el, és ez megfogalmazása szerint akár háborúk elvesztését eredményezheti. Az indítványozó szerint az Rtv., valamint az Nbtv. a Hszt.-hez képest eltérõen szabályozza a jogszabálysértõ parancs illetõleg rendelkezés végrehajtására vonatkozó kötelezettséget, ami azt támasztja alá, hogy a rendvédelmi szervek és a fegyveres erõk szolgálati viszonyára vonatkozó jogszabályok értelmesen és alkotmányosan nem hozhatók egy nevezõre. Az indítvány nem megalapozott. Az Alkotmánybíróság mindenekelõtt azt vizsgálta, hogy a Hszt. sérelmezett 69. §-a és az Alkotmánynak az indítványozó által felhívott 2. § (1) bekezdése, illetõleg 77. §

Source: https://magyarkozlony.hu/hivatalos-lapok/3bd5aba918352691888b0755de30301e1003ec24/dokumentumok/cc1f905b75a8b67936a0434f44faeffd6e9abda5/letoltes